דב טשודנובסקי

**דב (בוריס) טשודנובסקי** (1883 – דצמבר 1966, ד' בטבת תשכ"ז) היה אדריכל ישראלי שפעל בארץ ישראל ובמדינת ישראל. ממייסדי רמת השרון ויושב ראש הוועד המקומי שלה במשך כשנתיים (1927–1928).

## ביוגרפיה
נולד בלודז', פולין. כסטודנט היגר והשתקע בחרקוב, שבאימפריה הרוסית (כיום אוקראינה) לשם לימודי אדריכלות והנדסה אזרחית. בחרקוב, נישא לאסתר ונולדו להם ארבעה ילדים. במהלך שהותו בעיר הפך לפעיל ב, ונשלח בשנת 1920 לארץ ישראל. הוא עלה באמצעות האוניה רוסלאן, במסגרת העלייה השלישית. בראשית דרכו בארץ עבד כפועל בניין ובהמשך החל לעבוד כאדריכל.

הפרויקט הראשון שלו היה בית לוינסון בגדרה בשנת 1921. בשנת 1923 השתקע בנווה צדק שבתל אביב, ויחד עם משפחות נוספות רכשו קרקע בשכונת נורדיה שם בנה טשודנובסקי את בית המשפחה הראשון ברחוב צפת. בשנות עבודתו בתל אביב תכנן מבנים בסגנון האקלקטי והבינלאומי בהם הבית שברחוב לבונטין 18, בית ישמעילוף רחוב החשמל 10, המבנה שברחוב מונטיפיורי 38, המבנה שברחוב אלנבי 50 והמבנה שברחוב בן יהודה 8.

בשנת 1924 הצטרף לקבוצה שרכשה 20 דונם אדמה ב"עיר שלום", כיום רמת השרון, ובשנת 1927 בנה בה את ביתו והשתקע בה. בין השנים 1927–1929 שימש כיושב ראש הוועד המקומי של רמת השרון. הוא המשיך לנהל את משרדו ברחוב אחד העם בתל אביב.

בשנת 1928 תכנן את אחד הבניינים הראשונים ברמת השרון, בניין חד-קומתי, **בית הוועד**, הנמצא בצידו המזרחי של הבניין המודרני של בניין עיריית רמת השרון, בשנת 1929 חנך את מכון המים של רמת השרון, את בניית מגדל המים המשמש את סמל היישוב ובריכת מים הראשונים, פעל לחנוכת השדרה שברחוב ביאליק בעיר, פעל להקמת בית הכנסת הגדול "גאולת ישראל" בעיר, ופעל לסלילת הכביש תל אביב – הרצליה – רמת השרון.

250px|ממוזער|שמאל|קבריהם של אסתר ודב טשודנובסקי בבית הקברות הנצח ברמת השרון
טשודנובסקי נפטר בדצמבר 1966 והוא קבור בבית העלמין הישן שברמת השרון.

את דרכו המשיך בנו זאב וולדיה טשודנובסקי (1906–1985).

## עבודות נבחרות
### מבנים
* **מלון עלמה** - רחוב יבנה 23, תלא אביב, בית יחיאל הלל זומבך, תוכנן בשנת 1925.
* **בית גלימידי** - רחוב לבונטין 18, תל אביב
* **[[בית ישמעילוף (רחוב החשמל)|בית ישמעילוף]]** - רחוב החשמל 10, תל אביב
* **בית אסשקובסקי** - רחוב קרל נטר 2 פינת רחוב מונטיפיורי 38, תל אביב
* **בית קרמר** - רחוב אלנבי 50, תל אביב
* בניין ברחוב בן יהודה 8, תל אביב
* **בית הוועד הישן** - בית עיריית רמת השרון, שדרות ביאליק 41, רמת השרון
* **מרכז בעלי מלאכה 35** - בית שפרן נבנה בשנת 1927 כבניין מגורים בסגנון אקלקטי. הבניין נמצא בשכונת מרכז בעלי מלאכה באזור ההכרזה של אונסק"ו על העיר הלבנה והוכרז לשימור
* **בית יזרסקי** - רחוב הרצל 51 פינת רחוב מטלון 24
* **[[בית לדרברג]]** - רחוב רוטשילד 29 פינת רחוב אלנבי 116. מסעדת בנדיקט בקומת הקרקע וגלריה לאמנות "עדן".
* רחוב הגר"א 36 פינת רחוב ראש פינה 25
* **השוק 21**
* **בית קופרמינץ** - רחוב החשמל 7, תל אביב
* **[[בית לוינסון]]** בגדרה - המבנה הראשון שהוא תכנן בארץ ישראל.
### כביש
* רמת השרון - הרצליה - תל אביב

## הנצחה
בשנת 2021 הוחלט על "כיכר המהנדס דב" בצומת הרחובות הנרייטה סולד ובועז ברמת השרון, הקרויה על שמו של דב טשודנובסקי.

## גלריה

קובץ:IMAG1112.jpg|בית לוינסון בגדרה
קובץ:Allenby Rothschild Junction.jpg|בית לדרברג, רחוב רוטשילד 29 פינת רחוב אלנבי 116. 
קובץ:PikiWiki Israel 51542 alma hotel in tel aviv.jpg|מלון עלמה, רחוב יבנה 23 תל אביב
קובץ:Ismaylof House 5 (1) 03.jpg|בית ישמעילוף, רחוב החשמל פינת רחוב ברזילי
קובץ:18Lavontin.JPG|בית גלימידי, רחוב לבונטין 18, תל אביב
קובץ:38 Montefiore Street-Tel Aviv-Yafo.jpg|בית אסשקובסקי, רחוב מונטיפיורי 38, תל אביב
קובץ:50 Allenby street, Tel Aviv.JPG|בית קרמר, רחוב אלנבי 50, תל אביב
קובץ:PikiWiki Israel 41659 Tel Aviv- Arlozorov funeral.jpg|הלוויית חיים ארלוזורוב, עוברת ליד בית ישמעילוף, רחוב החשמל 10, תל אביב


## ראו גם
* הסגנון האקלקטי בארץ ישראל

## קישורים חיצוניים

* 
* מבחר פרויקטים של האדריכל דב טשודנובסקי, באתר פרויקט תל אביב
* סקר מתחם - סמטת אלוף בצלות
* טיולים בארץ, טיולים במרכז - מכיכר המושבות – לכיכר הכנסת

## הערות שוליים

קטגוריה:אדריכלים ישראלים
קטגוריה:רמת השרון: אישים
קטגוריה:ישראלים ילידי פולין
קטגוריה:אנשי העלייה השלישית
קטגוריה:העיר הלבנה: אישים
קטגוריה:אישים הקבורים בבית הקברות הנצח (רמת השרון)
קטגוריה:ישראלים שנולדו ב-1883
קטגוריה:ישראלים שנפטרו ב-1966